Diari Oficial de la Generalitat Valenciana


Sumari del DOGV 6118, del 07-10-2009 (2009/11467)

ACORD d'1 de juliol de 2009, de la Comissió Territorial d'Urbanisme de València, relatiu a l'expropiació pel procediment de taxació conjunta dels terrenys inclosos en l'àmbit 5.01, Obertura nord del bulevard Sant Pere, del Pla Especial de Protecció i Reforma Interior del Cabanyal-Canyameral al municipi de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6118

Data del DOGV
:   07-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11640


Data del document
:   01-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * València
    * pla d'urbanisme

ACORD d'1 de juliol de 2009, de la Comissió Territorial d'Urbanisme de València, relatiu a l'expropiació pel procediment de taxació conjunta dels terrenys inclosos en l'àmbit 5.01, Obertura nord del bulevard Sant Pere, del Pla Especial de Protecció i Reforma Interior del Cabanyal-Canyameral al municipi de València. [2009/11422]  
Vist l'expedient de referència i de conformitat amb els següents  
Antecedents  
1. Tramitació  
Mitjançant la Resolució del conseller d'Obres Públiques, Urbanisme i Transports de 2 d'abril de 2001 es va aprovar el Pla especial de protecció i reforma interior del Cabanyal-Canyameral, entre els objectius fonamentals del qual figurava la regeneració i revitalització dels barris mitjançant un conjunt de determinades intervencions sobre el teixit urbà destinades al reequipament dotacional. Una de les actuacions que cal destacar en l'ordenació interna del barri és la creació d'un eix nord-sud constituït per un nou bulevard que connecta la zona dotacional al nord amb el mercat del Cabanyal. La nova avinguda té una amplària de 48 metres, amb blocs d'edificació de cinc plantes. S'assenyala, a més, que aquesta nova avinguda constitueix l'eix vertebrador estructurant dels barris del Cabanyal-Canyameral amb el front marítim i la resta de la ciutat.  
La gestió del Pla es planteja concretant una sèrie d'àmbits d'actuació que s'han de desenvolupar per expropiació. Cada una d'aquestes actuacions té una fitxa de gestió en què s'estableixen les dades superficials i els paràmetres edificatoris, com també les condicions per al desenvolupament.   
Amb data 10 de gener de 2005 es va subscriure conveni entre la Conselleria d'Obres Públiques i l'Ajuntament de València per a la gestió del Pla especial de protecció i Pla de reforma interior, i en aquest es preveu la constitució de l'entitat Cabanyal 2010, SA, que té com a objecte portar a terme totes les actuacions urbanístiques i d'edificació necessàries per a la rehabilitació de l'àmbit comprés en l'esmentat Pla especial.  
Mitjançant l'Acord de l'Ajuntament de València de 2 de juny de 2006 es va designar l'entitat Cabanyal 2010, SA com a beneficiària de les expropiacions que s'han d'executar per a l'obtenció i gestió dels sòls dotacionals inclosos en l'àmbit del Pla especial. Per tant, aquesta entitat ha elaborat els projectes d'expropiació dels àmbits d'intervenció 5.01 i 5.02 del Pla especial als tràmits nord i sud, respectivament, del bulevard Sant Pere.  
Per Acord del Ple de l'Ajuntament de València de 30 de març de 2007 es va encomanar a la Conselleria de Territori i Habitatge la tramitació administrativa dels esmentats projectes pel procediment de taxació conjunta. La competència la té atribuïda en virtut de l'art. 11 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge.  
El procediment es va iniciar en l'àmbit 5.01 Obertura nord per Resolució del conseller d'Urbanisme i Transports de 18 d'abril de 2007. El projecte es va sotmetre a informació pública amb la inserció d'aquest en el BOE núm. 234, de 29 de setembre de 2007; en el BOP núm. 165, de 13 de juliol de 2007; en el DOCV núm. 5549 i 5551, de 5 i 9 de juliol de 2007, respectivament, i en el diari Las Provincias de 19 de juliol de 2007, com també mitjançant un edicte al tauler d'anuncis de l'Ajuntament de València.  
Així mateix, van ser notificats tots els titulars de béns i drets afectats, amb trasllat del full d'apreuament i de la proposta de fixació dels criteris de valoració, i se'ls va concedir el termini d'un mes per a la formulació d'al·legacions.   
Durant el termini d'exposició pública s'han presentat diversos escrits d'al·legacions, que han sigut informades per l'administració actuant.  
En data 13 de maig de 2009, la Direcció General d'Habitatge i Projectes Urbans acorda remetre els expedients a la Comissió Territorial d'Urbanisme, per a l'aprovació definitiva d'aquests, proposant l'estimació o desestimació, totalment o parcialment de les al·legacions presentades, d'acord amb l'informe tècnic que consta en l'expedient administratiu.  
En la Resolució de 13 de maig de 2009 de la Direcció General d'Habitatge i Projectes Urbans es fa menció al fet que l'entitat beneficiària Cabanyal 2010, SA ha presentat el projecte d'expropiació de l'àmbit 5.02, objecte de l'expedient actual, amb les modificacions derivades de l'estimació de les al·legacions relatives al mesurament de les finques afectades.  
Així mateix, també es disposa en l'esmentada Resolució de 13 de maig de 2009, que s'ha aplicat un increment del 20% a totes les valoracions de l'esmentat projecte d'expropiació a fi d'adequar el valor mitjà resultant d'aquest al preu mitjà d'adquisició que ha pagat Cabanyal 2010, SA en la compra de les finques afectades per l'expropiació amb els titulars de les quals s'ha aconseguit acord d'adquisició.  
En data 14 de maig de 2009 té entrada en el Registre d'aquest Servei Territorial, la Resolució de la directora general d'Habitatge juntament amb dues còpies del projecte d'expropiació.  
2. Documentació  
El projecte d'expropiació inclou la relació de propietaris i la resta de titulars afectats per l'expropiació i la descripció dels béns i drets que s'han d'expropiar, en particular consta de:  
- Memòria  
- Fitxes individualitzades  
- Fulls d'apreuament  
- Fitxes registrals  
- Plànols (situació, emplaçament, règim urbanístic, estat actual cadastral, expropiació finques afectades, serveis afectats).  
3. Instrument de planejament  
El Pla especial de protecció i reforma interior del Cabanyal-Canyameral va ser aprovat definitivament per Resolució del conseller d'Obres Públiques, Urbanisme i Transports de data 2 d'abril de 2001 (DOGV núm. 4029 de 26 de juny de 2001 i BOP núm. 142, de 16 de juny de 2001).  
4. Objecte  
L'objecte de l'expedient és l'expropiació pel procediment de taxació conjunta dels immobles afectats en l'expedient expropiatori que s'integren en l'àmbit d'actuació Obertura nord bulevard Sant Pere 5.01 que comprén una superfície d'expropiació de 2.738,92 m² de sòl i 6.260 m² de sostre, amb un total de 71 finques originàries, sent 61 les finques privades afectades, de les quals 29 han sigut adquirides per Cabanyal 2010, SA per acord aconseguit amb els seus titulars, i en queden actualment 32 restants pendents d'obtenció.   
5. Informes sectorials  
En data 21 de maig de 2009 s'ha sol·licitat informe a la Gerència Regional del Cadastre de la Delegació del Ministeri d'Economia i Hisenda, i no s'ha emés fins a la data.  
L'informe de l'esmentat organisme se centra a determinar si la valoració duta a terme per a l'expropiació pel procediment de taxació conjunta dels béns immobles és conforme o no amb la normativa vigent.   
L'esmentat informe no té caràcter preceptiu segons s'ha pogut verificar en la legislació aplicable a aquest efecte. No obstant això, i en relació amb la Gerència Regional del Cadastre s'han de tenir en compte les disposicions següents:  
- La disposició addicional primera del Text refós de la llei del sòl aprovada per Reial decret legislatiu 2/2008, que regula el sistema d'informació urbana, estableix que:  
«A fi de promoure la transparència, l'administració general de l'Estat, en col·laboració amb les comunitats autònomes, ha de definir i promoure l'aplicació dels criteris i principis bàsics que possibiliten, des de la coordinació i complementació amb les administracions competents en la matèria, la formació i actualització permanent d'un sistema públic general i integrat d'informació sobre sòl i urbanisme, procurant, així mateix, la compatibilitat i la coordinació amb la resta de sistemes d'informació i, en particular, amb el cadastre immobiliari.»  
- L'article 35.1 del Reglament de la llei del cadastre immobiliari aprovat per Reial decret 417/2006, de 7 abril, el tenor del qual disposa:  
«1. De conformitat amb el que disposa l'article 14.c) del Text refós de la llei del cadastre immobiliari, les administracions públiques actuants en els procediments de concentració parcel·lària, delimitació administrativa i expropiació forçosa estan obligades a comunicar a la gerència o subgerència del cadastre competent per raó del territori la resolució dels esmentats procediments.»  
- I l'article 69.2 del Reial decret 417/2006:  
«2. L'Administració competent per a l'aprovació definitiva dels instruments de planejament urbanístic generals i parcials ha de subministrar, prèviament al requeriment de les gerències o subgerències del cadastre, còpia íntegra de la documentació gràfica i alfanumèrica de l'esmentat planejament que revista transcendència cadastral. Igualment, les administracions actuants en els procediments de concentració parcel·lària, delimitació administrativa i expropiació forçosa han de subministrar, prèviament al requeriment de la corresponent gerència o subgerència del cadastre, tota la informació del corresponent procediment, complementària a la recollida en l'article 35, que afecte la descripció dels béns immobles i que revista transcendència per al cadastre immobiliari.»  
6. Al·legacions  
Durant el període d'exposició pública s'han presentat diverses al·legacions que han sigut informades individualment i que en funció del seu contingut o l'objecte d'aquestes es poden classificar de la manera següent:  
1. Al·legacions formulades conjuntament per als àmbits 5.01 i 5.02 per l'Institut de Defensa d'Interessos Patrimonials, Culturals i Artístics del Cabanyal-Canyameral (IDIPCACC. Salvem el Cabanyal), subscrita pel Sr. Faustino Villora Nicolau (RE 1359/07) i en les qual es reclama, en primer lloc, la desestimació de l'aprovació de l'expedient expropiatori per les raons següents:   
- Principi de seguretat jurídica per estar sub iudice el PEPRI del Cabanyal-Canyameral.  
- Termini de prescripció per a l'expropiació de les àrees de reserva per a l'ampliació del patrimoni públic de sòl.  
- Carència del PEPRI del Cabanyal-Canyameral d'avaluació ambiental estratègica. S'adjunta informe de valoració d'impacte ambiental emés pel Sr. Vicente Agustín Cloquell Ballester com a document núm. 1.  
- Aplicabilitat de les normes reguladores de l'avaluació ambiental estratègica.   
- Constitució de la societat Cabanyal 2010, SA.  
Subsidiàriament es manifesta la disconformitat amb els valors aplicats en l'expedient expropiatori, i s'aporta a aquest efecte l'informe emés per les arquitectes Sra. M. José Casares Vivó i Sra. Irene Soriano Ferriol sobre els preus unitaris del sòl i construcció en els dos àmbits expropiatoris (5.01 i 5.02), basant-se en el qual se sol·licita l'estimació dels fulls d'apreuament presentats pels interessats i el reallotjament d'aquests.  
Per part de l'esmentat Institut s'ha presentat una segona al·legació conjunta per als dos àmbits expropiatoris (RE, 30249/08), subscrita pel Sr. José Luis Ramos Segarra, i en la qual novament al·ludeix al termini de prescripció per a l'expropiació de les àrees de reserva per a l'ampliació dels patrimonis públics de sòl, i se sol·licita la declaració de caducitat dels expedients expropiatoris i l'anul·lació de les resolucions del conseller de dates 18 d'abril de 2007 per les quals s'inicien els expedients.   
2. Al·legacions presentades per diversos interessats que s'han adherit a les anteriors al·legacions de l'IDIPCACC. Salvem el Cabanyal i que, amb caràcter subsidiari, han manifestat la disconformitat amb les valoracions notificades presentant els seus propis fulls d'apreuament elaborats a partir dels valors de sòl i construcció continguts en l'informe de les arquitectes Sra. M. José Casares Vivó i Sra. Irene J. Soriano Ferriol presentat per l'esmentat Institut:   
- Al·legacions 09 i 10 (RE 1349 i 1350/07), López Martínez, Francisco, finca núm. 19, c/ Sant Pere, 111, 1r esquerra (abans 113).  
- Al·legació 12 (RE 1352/07) Soro Guillén, Antonia, finca núm. 66, c/ Sant Pere, 81, 2ª.  
- Al·legacions 33 i 45 (RE 1384/07 i 1431/07) Zarzo Gómez, Consuelo, Galdón Zarzo, Pilar, Galdón Zarzo, Consuelo, Galdón Zarzo, Guillermo, finca núm. 54, c/ Sant Pere, 93, 12.  
- Al·legació 35 (RE 1399/07) Montoliu Serrano, María Rosario i de Haro Mejias, Juan José, finca núm. 35, c/ Sant Pere, 103, 3.  
- Al·legació 51 (RE 1499) Concepción Máñez Meliá, finca 65, c/ Sant Pere, 81, 1.  
3. Al·legacions formulades pels interessats que també s'han adherit a les formulades per l'esmentat IDIPCACC. Salvem el Cabanyal, però després de l'acabament del termini d'exposició pública han presentat una taxació alternativa d'Arquitasa a través de la instància presentada en nom seu per l'advocada Sra. Blanca Blanquer Prats (RE 3677/09), a la qual s'adjunta el corresponent poder de representació:   
- Al·legació 06 (RE 1343/07 i RE 3677/09), Abad Guirao, Antonio, finca núm. 68, c/ Sant Pere, 77, baixos.  
- Al·legació 07 (RE 1346/07 i RE 3677/09) Torres Cardona, Catalina, finca núm. 28, c/ Sant Pere, 107, 7 (abans 97).  
- Al·legació 08 (RE 1347/07 i RE 3677/09) Montañana Hurtado, José i Baltrina Palau, Encarnación, finca núm. 24, c/ Sant Pere, 107, 3 (abans 97).   
- Al·legació 11 (RE 1351/07 i RE 3677/09) Trilles Ribes, Pascual, finca núm. 22, c/ Sant Pere, 107, 1 (abans 97).  
- Al·legació 13 (RE 1354/07 i RE 3677/09) Villora Maestro, Faustino, finca núm. 61, c/ Sant Pere, 87.  
- Al·legació 14 (RE 1355/07 i RE 3677/09) Nicolau Terencio, Josefa, finca núm. 59, c/ Sant Pere 89 (abans 81).  
- Al·legació 15 (RE 1356/07 i RE 3677/09) Nicolau Terencio, Josefa, finca núm. 63, c/ Sant Pere 83.  
- Al·legacions 16 i 26 (RE 1357/07 i RE 3677/09) Crespo Villora, Carola, finca núm. 62 c), c/ Sant Pere, 85.  
- Al·legació 17 (RE 1360/07 i RE 3677/09) Villora Nicolau, Faustino, finca núm. 70, c/ Lluís Despuig, 72, baixos (abans Sant Pere, 81).  
- Al·legació 18 (R.E. 1.361/07 i R.E. 3677/09) Villora Nicolau, Faustino, finca núm. 71 C/ Lluís DesDespuig, 74-1 (abans Sant Pere 81).  
- Al·legació 21 (RE 1367/07 i RE 3677/09) Tello Roig, José, finca núm. 5, plaça Mare de Déu de la Vallivana, 7, 3.  
- Al·legació 22 (RE 1368/07 i RE 3677/09) Nicolau López, Vicente (en nom i representació de la Sra. María del Carmen Nicolau López, finca núm. 60, c/ Sant Pere, 89, 1 (abans 81).  
- Al·legació 23 (RE 1369/07 i RE 3677/09) Nicolau López, Vicente, en representació de la Sra. María del Carme Nicolau López, finca 62 (A), c/ Sant Pere, 85, baixos.  
- Al·legació 24 (RE 1371/07 i RE 3677/09) Llorens Verdeguer, Rosa María, finca núm. 69, c/ Sant Pere, 77, 1.  
- Al·legació 26 (RE 1373/07 i RE 3677/09) Martorell Terencio, Francisca, finca núm. 62, c/ Sant Pere, 85.  
- Al·legació 28 (RE 1376/07 i RE 3677/09) Foix Ballester, Encarnación, finca núm. 03, plaça Mare de Déu de la Vallivana, 7, 1.  
- Al·legació 29 (RE 1377/07 i RE 3677/09) Foix Ballester, Encarnación, finca núm. 02, plaça Mare de Déu de la Vallivana, 7, baixos.  
- Al·legació 38 (RE 1406/07 i RE 3677/09) Pons Alonso, María José, finca, núm. 10, plaça Mare de Déu de la Vallivana, 5.  
4. Al·legacions presentades per interessats en les quals manifesten la disconformitat amb les valoracions notificades i que van acompanyades d'informe o taxació emesa per tècnic competent:   
- Al·legació 34 (RE 1394/07) Joli Lozano, José Vicente i García Moya, Jerónima, finca núm. 67 (B), c/ Sant Pere, 79 (abans 69).  
- Al·legacions 46 i 47 (RE 1440/07 i 1441/07) Gil Cebrián, Mario, en nom d'Aguado Ballester, Elisa, finca núm. 27, c/ Sant Pere, 107, 6 (abans 97).  
- Al·legacions 48 i 56 (RE 1442/07 i 1637/07) Martí Motoses, María Teresa, finca núm. 8, plaça Mare de Déu de la Vallivana, 6, B.  
- Al·legació 49 (RE 1444/07) Silla Correcher, Diego Manuel, en representació de Cano Asensio, Antonio i Moraga Arévalo, Ceferina, finca núm. 21, c/ Sant Pere, 107, B (abans 97).  
- Al·legació 50 (RE 1474/07) Moret Ventura, Teresa i Moret Ventura, Carmen, finca núm. 67, c/ Sant Pere, 79.  
- Al·legacions 52 i 57 (RE 1538 i 1638/07) Angel Montañana, José Carmelo, finca núm. 09, plaça Mare de Déu de la Vallivana, 6, 1.  
- Al·legació 55 (RE 1636/07) Bruque López, Antonio, finca núm. 26, c/ Sant Pere, 107, 5 (abans 97).  
- Al·legació 58 (RE 1643/07) Oliver Pérez, María Concepción, finca núm. 33, c/ Sant Pere 103, 1.  
- Al·legació 60 (RE 1676/07) Romero Bru, Fernando, en representació de Doñate Sanchis, Rafael, Doñate Sanchis, Ana i Sanchis Bataller, Ana, finca núm. 1, plaça Mare de Déu de la Vallivana, 8.  
5. Al·legacions presentades per interessats que es limiten a manifestar la disconformitat amb les valoracions notificades i a sol·licitar un valor expropiatori més elevat, sense informe o taxació adjunta:  
- Al·legació 01 (RE 1278/07) Hernández Férriz, Silvia, finca núm. 4, plaça Mare de Déu de la Vallivana, 7, 2.  
- Al·legació 31 (RE 1380/07) Muñoz Vargas, María, finca núm. 67, c/ Sant Pere, 79.  
- Al·legació 32 (RE 1383/07) Lacueva Miguel, María, actuant en nom i representació del Sr. Miguel Angel Lacueva Segura i l Sra. Concepción Lacueva Segura, hereus de la Sra. Manuela Lacueva Miguel, finca núm. 30, c/ Sant Pere, 105.  
6. Al·legacions i instàncies presentades per interessats que manifesten tenir la condició d'arrendataris i sol·liciten el reallotjament com també les indemnitzacions que resulten procedents:  
- Al·legació 19 (RE 1364/07) Santos Pardo, Emilio, finca núm. 65, c/ Sant Pere, 81, 1.  
Alguns interessats han sol·licitat, a més, la rectificació d'errors de mesurament de les finques afectades per l'expropiació (al·legacions 08-11, 13, 14, 24, 32 i 48-56.)  
7. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 23 de juny de 2009, per unanimitat, va emetre un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments Jurídics  
1. Competència de l'administració autonòmica  
L'aprovació definitiva dels projectes d'expropiació per taxació conjunta correspon a la Comissió Territorial d'Urbanisme, d'acord amb el que estableix l'article 10.c) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.  
La resolució d'aprovació definitiva de la Comissió Territorial d'Urbanisme es limita a un mer control de legalitat, sense cap valoració sobre l'oportunitat del projecte i, al mateix temps, la intervenció d'aquest òrgan ho ha de ser sense perjudici de la ulterior actuació del Jurat Provincial d'Expropiació, el qual serà, en última instància, si hi ha oposició dels expropiats, qui ha de resoldre sobre el preu just. Així les coses, la intervenció de la Comissió ha de limitar-se a la comprovació del fet que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.   
L'article 433 del Decret 67/2006, de 19 de maig, del Consell, pel qual s'aprova el Reglament d'ordenació i gestió territorial i urbanística, estableix els requisits per a l'execució d'actuacions mitjançant expropiació forçosa que a continuació s'enumeren:   
a) Que l'àmbit haja sigut delimitat pel planejament general o de desevolupament, ja que es tracta d'una determinació pròpia de l'ordenació detallada.   
b) Que el projecte d'expropiació incloga la llista de propietaris i la resta de titulars afectats per l'expropiació i la descripció dels béns i drets que s'han d'expropiar.   
c) Que durant la tramitació del projecte d'expropiació siguen notificades als propietaris i a la resta de titulars els corresponents fulls d'apreuament.   
En aquest supòsit queda acreditat en l'expedient remés que s'han complit com cal els punts anteriorment assenyalats.  
Quant al tema de la publicació, el projecte es va sotmetre a informació pública amb la publicació en el BOE núm. 226, de 20 de setembre de 2007; en el BOP núm. 165, de 13 de juliol de 2007; en el DOCV, núm. 5551, de 9 de juliol de 2007, i en el diari Las Provincias, de 19 de juliol de 2007, com també mitjançant un edicte en el tauler d'anuncis de l'Ajuntament de València.  
En conseqüència, s'ha procedit correctament de conformitat amb el que disposa l'art. 202.3 del Reglament de gestió urbanística de 1978, que estableix que la informació pública s'ha d'efectuar mitjançant la inserció d'anuncis en el Butlletí Oficial de l'Estat, en el de la respectiva província i en un periòdic dels de major circulació de la província.   
2. Al·legacions  
Respecte a les al·legacions formulades, en l'expedient consta l'informe jurídic relatiu a aquestes. En la Resolució de data 13 de maig de 2009, la directora general d'Habitatge i Projectes Urbans es proposa l'estimació/desestimació de les al·legacions formulades d'acord amb l'informe emés per Cabanyal 2010, SA, que forma part de l'expedient i que han sigut contestades d'acord amb dret. Així es proposa:  
- La desestimació de les al·legacions relatives al projecte d'expropiació, al PEPRI del Cabanyal-Canyameral i la constitució de l'entitat Cabanyal 2010, SA.  
- La remissió al Jurat d'Expropiació Forçosa dels fulls d'apreuament presentats pels interessats que han manifestat la disconformitat amb les valoracions de l'expedient expropiatori, i considerar aportades a aquest efecte les noves taxacions d'Arquitasa presentades per la lletrada Blanca Blanquer en substitució dels fulls d'apreuament inicialment presentats pels seus representats per no comportar un increment d'aquestes, a excepció de la taxació corresponent a les al·legacions 8, 11, 21 i 28, que per superar les valoracions inicials, han de considerar-se igualment aportades però amb el límit del valor reclamat en els primers fulls d'apreuament presentats. I també com a excepció de les al·legacions 17, 18 i 38, que encara que els titulars figuren entre els representats per la mencionada lletrada, no s'han aportat finalment les taxacions d'Arquitasa de les seues respectives finques.   
- L'estimació de les al·legacions relatives als errors de superfície que van acompanyades del corresponent mesurament.   
- El condicionament de la concessió dels reallotjaments a l'efectiva acreditació del compliment de les condicions legals establides a aquest efecte per part dels interessats.  
3. Justificació del mètode de valoració aplicat en el projecte d'expropiació  
El mètode de valoració utilitzat en aquest expedient és el previst en la Llei 6/1998, de 13 abril del règim del sòl i valoracions.  
Es justifica l'aplicació d'aquest mètode de valoració en les següents consideracions jurídiques contingudes en la Resolució de la directora general d'Habitatge i Projectes Urbans de 13 de maig de 2009, amb les premisses següents:  
«1. S'apliquen a aquest expedient els arts. 33 i següents de la Llei 6/1998, sobre el règim del sòl i valoracions (d'ara endavant LRSV), amb la vigència del qual s'inicia la tramitació de l'expedient expropiatori, com també els arts. 432 i següents del Decret 67/2006, de 19 de maig, del Consell, pel qual s'aprova el Reglament d'ordenació i gestió territorial i urbanística, relatius al procediment de taxació conjunta.  
2. Tot això de conformitat amb l'apartat primer de la disposició transitòria tercera del Text refós de la llei del sòl, aprovat per Reial decret legislatiu 2/2008, de 20 de juny, el qual estableix "1. Les regles de valoració contingudes en aquesta llei seran aplicables en tots els expedients inclosos en el seu àmbit material d'aplicació que s'inicien a partir de l'entrada en vigor de la Llei 8/2007, de 28 de maig, de sòl" (1 de juliol de 2007).  
3. En els expedients, l'esmentada iniciació es produeix a través de la Resolució del conseller de 18 d'abril de 2007, per la qual s'incoen els expedients expropiatoris dels àmbits 5.01 i 5.02 i se sotmeten a informació pública pel termini d'un mes els respectius projectes d'expropiació, amb la llista de béns i drets afectats, per tant, com que la indicada incoació és anterior a l'entrada en vigor de l'esmentada Llei 8/2007, que té lloc el dia 1 de juliol de 2007, segons la disposició final quarta, les regles de valoració aplicables als esmentats expedients expropiatoris són les establides en la Llei 6/1998, i d'acord amb aquesta s'han redactat el corresponents projectes d'expropiació.»  
Aquesta tesi es fonamenta, quant al mètode de valoració aplicable, en diverses sentències del Tribunal Suprem i del Tribunal Superior de Justícia de la Comunitat Valenciana (STS 6 de febrer de 1999 - RJ 1999/1700, STS 10 de maig de 1999 - RJ 1999/7276, Sentència del Tribunal Superior de Justícia de la Comunitat Valenciana de 5 de novembre de 2008 - DOE 6899/27990), que en síntesi determinen que el tràmit procedimental més cert i segur per a aplicar l'un o l'altre ordenament valoratiu és el de la incoació de l'expedient expropiatori.  
4. Criteris de valoració   
Els criteris de valoració emprats segons consta en el projecte d'expropiació són els següents:  
1. Valoració del sòl  
Es tracta de sòl urbà, per la qual cosa és aplicable l'art. 28 de la Llei 6/1998, del règim del sòl i valoracions, que especifica que el valor del sòl es determinarà per aplicació a l'aprofitament resultant del corresponent àmbit de gestió en què estiga inclòs, del valor bàsic de repercussió més específic recollit en les ponències de valors cadastrals per al terreny concret que s'ha de valorar. En els àmbits de gestió que tinguen com a objecte la reforma, renovació o millora urbana, l'aprofitament de referència de cada parcel·la només a l'efecte de la seua valoració, serà el resultant del planejament o el resultant de l'edificació existent, si fóra superior. En els supòsits d'inexistència, pèrdua de vigència dels valors de les ponències cadastrals o inaplicabilitat d'aquests per modificació de les condicions urbanístiques tingudes en compte al temps de la seua fixació, s'han d'aplicar els valors de repercussió obtinguts pel mètode residual.   
Per això, s'ha determinat el mètode residual per a la valoració del sòl, segons el qual, el valor de repercussió del sòl s'estableix deduint del valor del producte immobiliari acabat, el cost d'execució, els beneficis i les despeses de la seua promoció, fins a arribar a obtenir, com a residu final, el valor del sòl.  
2. Valoració de les edificacions, obres i arrendaments  
Les edificacions i construccions han sigut valorades amb independència del sòl, d'acord amb la normativa cadastral, en funció del seu cost de reposició, corregit segons l'antiguitat, ús i estat de conservació, tal com estableix l'article 31.2 de la Llei 6/1998, del règim del sòl i valoracions.  
Les indemnitzacions a favor dels arrendataris s'han fixat d'acord amb el que preveu la Llei d'expropiació forçosa, de 16 de desembre de 1954, i la Llei 29/1994, de 24 de novembre, d'arrendaments urbans, tal com estableix l'art. 31.3 de la Llei 6/1998 del règim del sòl i valoracions.  
A les valoracions resultants se'ls ha aplicat el premi d'afecció del 5% que estableix l'article 47 de la Llei d'expropiació forçosa.   
5. Valoració global  
Analitzada la documentació remesa i tenint en compte que la intervenció de la Comissió Territorial d'Urbanisme es limita a la comprovació que la tramitació del projecte s'ha ajustat a la normativa vigent; que la documentació és suficient per a complir els preceptes legals, i que el mètode de valoració efectuat s'ha ajustat als procediments legals, es conclou:  
1. La tramitació de l'expedient ha sigut correcta de conformitat amb l'art. 202 del Reglament de gestió urbanística aprovat pel Reial decret 3288/1978, de 25 d'agost, i articles 432 i següents del Decret 67/2006, de 19 de maig, del Consell, pel qual s'aprova el Reglament d'ordenació i gestió territorial i urbanística, relatius al procediment de taxació conjunta.  
2. La documentació presentada és suficient per a complir els preceptes legals.  
3. El mètode de valoració practicat en el projecte d'expropiació s'ha ajustat als procediments legals previstos en el títol III de la Llei 6/1998 del règim del sòl i valoracions, en els articles 28 i 31 d'aquesta.  
6. Òrgan competent  
De conformitat amb el que estableix l'article 10.c) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat, correspon a la Comissió Territorial d'Urbanisme la resolució dels expedients d'expropiació tramitats pel procediment de taxació conjunta.  
A la vista de tot el que antecedeix, la Comissió Territorial d'Urbanisme de data 1 de juliol de 2009, per unanimitat, acorda:   
Primer  
Aprovar definitivament el projecte d'expropiació pel procediment de taxació conjunta dels terrenys inclosos en l'àmbit 5.01 Obertura nord del bulevard Sant Pere, del Pla especial de protecció i reforma interior del Cabanyal-Canyameral del municipi de València.  
Segon  
Declarar la urgent ocupació dels béns o drets afectats.  
Tercer  
Estimar o desestimar les al·legacions en el mateix sentit que la Resolució de la directora general d'Habitatge i Projectes Urbans de 13 de maig de 2009.  
Quart  
Ordenar la publicació de l'acord aprovatori, conforme al procediment legalment previst.  
Contra aquest acord, que no posa fi a la via administrativa, en allò que afecta el punt 2, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, segons el que disposa l'article 68.3.c) de la Llei 5/1983, de 30 de desembre, de Govern Valencià, en la redacció donada per la Llei 12/2007, de 20 de març, i l'article 26 del Decret 92/2007, de 6 de juliol, el qual estableix l'estructura orgànica bàsica de la Presidència i de les conselleries de la Generalitat, en la redacció donada pel Decret 177/2008, de 28 de novembre, del Consell, en el termini d'un mes comptador a partir de l'endemà a la data de recepció d'aquesta notificació.  
Les administracions públiques, de conformitat amb l'article 44. 1 de la Llei 29/1998, reguladora de la jurisdicció contenciós administrativa, no poden interposar recurs en via administrativa. Aquestes poden interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que preveu l'article 46.1 de l'esmentada llei. També poden formular requeriment d'anul·lació o revocació a l'empara del que preveu l'article 44 de l'esmentada norma. L'esmentat requeriment ha d'adreçar-se a aquesta Administració mitjançant un escrit raonat, i ha d'efectuar-se en el termini de dos mesos comptadors des de la notificació d'aquest o des del moment en què l'administració requeridora l'haja conegut o pogut conéixer.  
Tot això sense perjudici que es puga exercir qualsevol altre recurs o acció que es considere oportú.  
Respecte del punt u, no es pot interposar cap recurs per tractar-se d'acte de tràmit que no dóna lloc a la impossibilitat de continuar un procediment ni produeix indefensió.  
Així mateix, aquesta resolució s'ha de notificar als interessats titulars de béns que figuren en el projecte d'expropiació, adjuntant-hi una còpia del corresponent full d'apreuament i dels criteris de valoració, i fer-los saber que, en el termini dels 20 dies hàbils següents a la recepció d'aquesta notificació, poden manifestar per escrit davant d'aquesta Comissió Territorial d'Urbanisme la disconformitat amb la valoració establida en l'expedient aprovat. Si en aquest termini els interessats no formulen oposició a la valoració, s'entendrà acceptada la que es fixa en el present acte d'aprovació de l'expedient, entenent-se determinat el preu just definitivament i de conformitat.  
Aquesta Comissió traslladarà els fulls d'apreuament impugnats, juntament amb l'expedient, al Jurat Provincial d'Expropiació Forçosa de València, a l'efecte de fixar el preu just.  
La qual cosa us notifiquem a l'efecte oportú.  
València, 1 de juliol de 2009.- El secretari de la Comissió Territorial d'Urbanisme: Juan Ramón Castaño Martínez.